A: અમારી મિત્રતા ગાઢ બનતી ગઈઅને મેં જોયું કે તેનામાં ધંધાની કમાલની સૂઝ હતી. શાર્પ નજર હતી અને તેના ડેડને ઇન્ડિયામાં બિઝનેસ હતો. મને હંમેશાં લાગતું કે આ માણસમાં ધંધાની આવડત છે. એ વખતે બંનેને વિચાર આવ્યો કે સાથે મળીને કંઇક બિઝનેસ કરીએ. કોલેજ પૂરી કર્યા પછી હું ‘જોન્સન એન્ડ જોન્સન’માં ગયો અને હિતેન ‘IBM’માં નોકરીમાં જોડાયો. પછી અમે બંનેએ ‘કોલાબ્રા’નો બિઝનેસ શરૂ કરતાં પહેલાં અમે ત્રણ બિઝનેસ કર્યા હતા અને ત્રણેયમાં અમે ફેલ ગયા હતા. પહેલો બિઝનેસ કર્યો કમ્પ્યુટર એસેમ્બલિંગનો. પછી અમે વેન્ડિંગ મશીનનો ધંધો શરૂ કર્યો એ પણ ન ચાલ્યો. ત્રીજો બિઝનેસ શરૂ કર્યો ડ્રાયક્લિનિંગનો (લોન્ડ્રી), એ પણ ન ચાલ્યો. અમે બંને આઇટી ફિલ્ડમાં હતા અને ફૂલટાઇમ જોબ હતી એટલે બીજો કોઇ પ્રશ્ન નહોતો.